Diari Oficial de la Generalitat Valenciana


Sumari del DOGV 9743, del 12-12-2023 (2023/12568)

RESOLUCIÓ de 5 de desembre de 2023, del secretari autonòmic de Família i Serveis Socials, de la convocatòria realitzada mitjançant la Resolució de 3 de març de 2023, de la Conselleria de Participació, Transparència, Cooperació i Qualitat Democràtica, per la qual es convoquen, per a l'any 2023, subvencions a organitzacions no governamentals per al desenvolupament (ONGD), per al finançament de projectes d'acció humanitària d'ajuda a les víctimes de desastres naturals i conflictes armats, o a poblacions en situació de vulnerabilitat extrema.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9743

Data del DOGV
:   12-12-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/12665


Data del document
:   05-12-2023

Organisme emissor
:   Vicepresidència Segona i Conselleria de Serveis Socials, Igualtat i Habitatge

Tipus de document
:   Resolució

Correcció d'errades

Anàlisi jurídica

 Descriptors 

:   * Vicepresidència Segona i Conselleria de Serveis Socials, Igualtat i Habitatge

RESOLUCIÓ de 5 de desembre de 2023, del secretari autonòmic de Família i Serveis Socials, de la convocatòria realitzada mitjançant la Resolució de 3 de març de 2023, de la Conselleria de Participació, Transparència, Cooperació i Qualitat Democràtica, per la qual es convoquen, per a l'any 2023, subvencions a organitzacions no governamentals per al desenvolupament (ONGD), per al finançament de projectes d'acció humanitària d'ajuda a les víctimes de desastres naturals i conflictes armats, o a poblacions en situació de vulnerabilitat extrema. [2023/12760]  
  
Antecedents de fet  
1. El 14 de març de 2023 va ser publicada en el Diari Oficial de la Generalitat Valenciana (DOGV 9553) la Resolució de 3 de març de 2023, de la Conselleria de Participació, Transparència, Cooperació i Qualitat Democràtica, per la qual es convoquen, per a l'any 2023, subvencions a organitzacions no governamentals per al desenvolupament (ONGD), per al finançament de projectes d'acció humanitària d'ajuda a les víctimes de desastres naturals i conflictes armats, o a poblacions en situació de vulnerabilitat extrema (d'ara en avant, resolució de convocatòria).  
A esta convocatòria s'han presentat un total de 42 sol·licituds, de les quals una va quedar anul·lada pel fet que l'entitat AIDA va presentar dues sol·licituds iguals per error. Per tant, hi ha 41 sol·licituds vàlides.  
2. El 12 de maig de 2023 es va publicar, en la pàgina web de la Direcció General de Cooperació Internacional al Desenvolupament, el requeriment d'esmena de la documentació presentada en la convocatòria perquè les entitats sol·licitants en un termini de deu dies hàbils esmenaren la falta o acompanyaren els documents que es requerien en l'annex que acompanyava el requeriment.  
3. El 23 de juny de 2023 es va publicar en la pàgina web i en el tauler d'anuncis de la Direcció General d'Inclusió i Cooperació al Desenvolupament la proposta de resolució provisional de la comissió de valoració de la convocatòria i es va notificar telemàticament a les entitats esta publicació; se'ls va adjuntar pressupost validat i fitxa d'avaluació, si és el cas, amb un termini de deu dies hàbils a les entitats per a formular al·legacions a esta proposta.  
4. Tenint en compte l'informe de l'òrgan instructor, de 22 de novembre de 2023, es desprén de la informació que obra en el seu poder que les entitats sol·licitants complixen tots els requisits necessaris per a accedir a les subvencions, d'acord amb el que s'establix en l'article 164.f, de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
5. La comissió de valoració, segons el que s'establix en l'article 41 de l'Ordre 2/2021, de 26 de maig, de la Conselleria de Participació, Transparència, Cooperació i Qualitat Democràtica, per la qual s'establixen les bases reguladores i el procediment de concessió de subvencions en matèria de cooperació internacional al desenvolupament (d'ara en avant, Ordre 2/2021), en la reunió del 22 de novembre de 2023 ha emés un informe en el qual es concreta el resultat de l'avaluació de les sol·licituds, d'acord també amb l'article 164.f esmentat, i sobre la base d'això ha formulat la corresponent proposta motivada de resolució definitiva de la convocatòria de subvencions.  
6. D'acord amb el que establix l'apartat 6 de l'article 39 de l'Ordre 2/2021, i tenint en compte les disponibilitats pressupostàries, no és possible finançar el total de sol·licituds. Per això, la comissió de valoració determina que la puntuació mínima per a obtindre subvencions per la totalitat del pressupost validat en esta convocatòria és de 83 punts.  
  
7. En l'apartat resolutiu tercer de la resolució de convocatòria s'establix el finançament d'esta amb càrrec al pressupost de la Generalitat per a l'any 2023:  
a) Línia S8303000, «Subvencions destinades a finançar projectes de desastres, conflictes humans i promoció i defensa de drets humans», dotada amb un import de 6.500.000,00 euros, en el capítol IV, per al finançament de despeses corrents, en l'aplicació pressupostària 68.24.87.867.52.7.  
b) Línia S5005000, «Subvencions a ONGD per a acció humanitària», dotada amb un import d'1.300.000,00 euros, en el capítol VII, per al finançament de despeses de capital, en l'aplicació pressupostària 62.23.96.268.73.0.  
c) Línia S8302000, «Subvencions indemnització a la Generalitat per la restitució de fons públics indegudament disposats», dotada amb un import de 1.000 euros, en el capítol IV, per al finançament de despeses corrents, en l'aplicació pressupostària 29.44.54.04610.0. L'import esmentat s'ha incrementat en 344.267,57 €, a conseqüència dels imports rebuts com a restitució de fons públics indegudament disposats, sent l'import total de 345.267,57 €.  
Així mateix, en el punt 2 d'este apartat resolutiu s'establix que els imports esmentats podran ser incrementats a conseqüència d'una generació, una ampliació o una incorporació de crèdit que no requerirà una nova convocatòria, de conformitat amb el que es disposa en l'article 58, apartat 2, lletra a, punt quart, del Reial decret 887/2006, de 21 de juliol, pel qual s'aprova el Reglament de la LGS.  
  
8. Mitjançant Acord de 21 de novembre de 2023, del Consell, pel qual s'autoritza una transferència de crèdits del capítol 4 al 7 del programa 134.10, Cooperació Internacional al Desenvolupament, així com un ajust en l'annex de subvencions i transferències corrents del citat programa, de la Vicepresidència Segona i Conselleria de Serveis Socials, Igualtat i Habitatge, per un import global d'1.065.635 euros. (Exp. 22.009/23-196), s'ha produït un increment en les aplicacions i pels imports que es detallen:  
  
APLICACIÓ IMPORT  
41.88.55.106.43.4 918.635,00  
47.08.20.887.41.5 147.000,00  
  
  
A conseqüència d'aquests increments en les aplicacions, s'incrementa la dotació de les següents línies de concurrència competitiva S8303 i S5005 d'acord amb el següent detall:  
  
Codi Denominació Dotació anterior Modificació alta/baixa Dotació actual  
S8303 Subvencions adscrites a finançar projectes de desastres, conflictes humans i promoció i defensa de drets humans 6.909.025 049.635 7.418.635  
S5005 Subvencions ONGD per a acció humanitària 1.208.709 719.000 1.447.000  
  
  
Per tant, com a resultat de la modificació pressupostària autoritzada el pressupost total de la convocatòria ascendix a 9.210.902,57 euros; corresponen al capítol IV 7.763.902,57 euros, i 1.447.000,00 euros al capítol VII.  
  
Fonaments de dret  
I. Pel que fa a la competència per a resoldre este procediment, es tenen en compte les atribucions previstes en l'article 160.4.c de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, el Decret 132/2023, de 10 d'agost, del Consell, pel qual s'aprova el Reglament orgànic i funcional de la Vicepresidència Segona i Conselleria de Serveis Socials, Igualtat i Habitatge, així com l'apartat resolutiu tercer de la Resolució de 27 de setembre de 2023, de la vicepresidenta segona del Consell i consellera de Serveis Socials, Igualtat i Habitatge, sobre delegació de l'exercici de competències en determinats òrgans de la Vicepresidència Segona i Conselleria de Serveis Socials, Igualtat i Habitatge.  
  
II. Així mateix, en la tramitació d'este procediment s'ha tingut present el que s'establix en l'Ordre 2/2021, i la resolució de convocatòria esmentada, i, en tot allò no regulat en aquesta ordre, s'ha d'ajustar al que disposen la Llei 38/2003, de 17 de novembre, general de subvencions, i el seu reglament de desplegament, i la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
En virtut d'això, de l'informe de l'òrgan instructor i de la proposta elevada per la comissió de valoració, segons acta de la sessió de 22 de novembre de 2023, resolc:  
  
Primer  
Concedir a les entitats i projectes esmentats en l'annex I de la present resolució les subvencions sol·licitades per l'import que hi apareix especificat, dins del crèdit disponible en les aplicacions pressupostàries i línies que s'especifiquen a continuació:  
Els imports globals concedits per a projectes d'acció humanitària d'ajuda a les víctimes de desastres naturals i conflictes armats, o a poblacions en situació de vulnerabilitat extrema, amb càrrec a les línies de subvenció S8303000 i S8302000 corresponents al capítol IV i a la línia de subvenció S5005000, corresponent al capítol VII, programa 134.10, del pressupost de despeses de la Generalitat per a l'exercici 2023, són els següents:  
- Import total cap. IV: 7.763.902,57 euros.  
- Import total cap. VII: 1.447.000,00 euros.  
La distribució dels imports concedits segons consten en l'annex I suposa l'assignació de la totalitat dels crèdits disponibles per a esta convocatòria.  
  
Les entitats beneficiàries hauran de presentar el model d'acceptació normalitzat en el termini de set dies hàbils comptats des de l'endemà de la publicació d'esta resolució de concessió, de manera telemàtica, en el tràmit específic d'aportació de documentació d'esta convocatòria, en la seu electrònica de la Generalitat, amb l'URL:  
https://www.gva.es/va/inicio/procedimientos'id\_proc=18509&version=amp  
L'incompliment de la comunicació d'acceptació en este termini determinarà l'exclusió de la convocatòria.  
Sense perjudici del que s'ha assenyalat en el punt anterior, qualsevol sol·licitant podrà renunciar a la subvenció abans del lliurament dels fons de manera expressa, de manera telemàtica en el tràmit esmentat en el paràgraf anterior. Si la renúncia es produïx després d'haver percebut la subvenció concedida, caldrà reintegrar la quantitat percebuda més els interessos legals corresponents.  
  
Segon  
Denegar les sol·licituds de les entitats i projectes esmentats en l'annex II de la present resolució, pels motius que s'hi especifiquen.  
  
  
Tercer  
Comunicar a les entitats beneficiàries el pressupost validat del projecte l'execució del qual ha d'adequar-se a este. Les entitats beneficiàries que es relacionen a continuació en el pressupost de les quals s'hagen realitzat minoracions, o s'hagen produït variacions en les quantitats de les partides o els capítols pressupostaris o hagen comés errors aritmètics, hauran de presentar la reformulació de l'actuació subvencionada, d'acord amb el que es disposa en l'article 43 de l'Ordre 2/2021, en el termini de set dies hàbils des de la publicació en el DOGV d'esta resolució de concessió, de manera telemàtica, en el tràmit específic d'aportació de documentació d'esta convocatòria, en la seu electrònica de la Generalitat, amb l'URL:  
http://www.gva.es/va/inicio/procedimientos'id\_proc=18384&version=amp  
  
Contra la present resolució, que posa fi a la via administrativa, es podrà interposar, potestativament, un recurs de reposició davant d'este mateix òrgan, en el termini d'un mes, comptat des de l'endemà de la seua publicació, de conformitat amb el que preveuen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, de manera telemàtica, en el tràmit específic d'aportació de documentació d'esta convocatòria, en la seu electrònica de la Generalitat, amb l'URL http://www.gva.es/va/inicio/procedimientos'id\_proc=18868&version=amp, o bé un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de publicar-se, de conformitat amb el que preveuen els articles 10.1.a i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjudici que s'utilitze qualsevol altra via que es considere oportuna.  
  
València, 5 de desembre de 2023.- El secretari autonòmic de Família i Serveis Socials (p. d. Resolució de 27.09.2023; DOGV 9693, 28.09.2023): Ignacio Grande Ballesteros.